Document ID: /roh_data/filtered/swiss_laws_in_ROHinterleaved.jsonl.gz/25752

This text was translated from IT into Rumantsch Grischun.

Se un ciclo di formazione riconosciuto dalla Confederazione non soddisfa più i requisiti, la  SEFRI fissa un termine per porre rimedio alle lacune. Se questo termine non è rispettato oppure le lacune non sono eliminate conformemente alle prescrizioni, la SEFRI revoca il riconoscimento. La  SEFRI consulta previamente la competente autorità cantonale e la Commissione federale di maturità professionale.

Sch’ina scolaziun, ch’è renconuschida da la Confederaziun, na correspunda betg pli a las pretensiuns, fixescha il SEFRI in termin per il purschider per eliminar las mancanzas. Sche quest termin scada senza che las mancanzas sajan vegnidas eliminadas u sche las mancanzas na vegnan betg eliminadas confurm a las prescripziuns, retira il SEFRI la renconuschientscha. Avant taidla el l’autoritad chantunala cumpetenta e la Cumissiun federala per la maturitad professiunala.